
UVOD 


Draga djeco, vi već poznajete iz druge 
knjižice neobičnoga čovjeka, koji je ne¬ 
koć kao milo pastirče čuvao krave i učio 
drugove katekizam, dok je još bio veselo 
ali siromaško đače. Iza svećeničke škole 
postade on Don Bosko, i uze za zadaću 
svoga života, da djecu i mladež vodi k Bo¬ 
gu i spasava za nebo. Čuli ste, kako je sto¬ 
ga osnovao družbe salezijanaca i salezi- 
janka, i kako su se njegovi dječji domovi 
proširili na svih pet kopna zemaljskih i 
posvuda usrećuju djecu i spašavaju nji¬ 
hove dragocjene duše. 

Don Bosko bijaše osobiti ljubimac 
Božji i dragovoljno oruđe u rukama Božje 
providnosti. Bog obdari svoga vjernog 
slugu mnogim osobitim milostima; to će 
vam potvrditi ove »zanimive crtice iz sve¬ 
ćeničkoga života svetoga Don Boska«. 

DON BOSKO DOBIVA PRVOG 
UČENIKA 

Godine 1841. bio je Don Bosko u Tu- 
rinu na daljim naukama. Jednoga je jutra 
baš obukao svećeničko odijelo i htio po¬ 
četi svetu misu, kad najednom začu: »Ti 
nitkove jedan, nosi se odavle i da se nisi 
više pokazao.« To je sakristan ružio i pso¬ 
vao nekoga šesnaestgodišnjeg mladića po¬ 
kazujući mu vrata. Blagi svećenik upita 
preplašeno: »Što se dogodilo?« »Ah, ni¬ 
šta, tu je neki nekorisni bukvan, koji ne 
zna ni dvoriti kod svete mise, neka samo 
odlazi!« »Pa što je skrivio, ja moram 
s njim govoriti, dovedite ga odmah.« Sa¬ 
kristan nerado izvrši zapovijed, i protje¬ 
rani se mladić vrati ne sluteći ništa dobro. 
Suze su mu u očima, a na pitanje, kako se 
zove, odgovara oklijevajući: »Zovem se 
Bartolomej Gareli.« — »Jesi li danas već 
ispunio nedjeljnju dužnost?« — »Ne!« — 
»Onda ostani kod moje mise, a poslije 

službe Božje dođi k meni, reći ću ti nešto 
ugodno.« 

Bartol dođe. Don Bosko sazna, da je 
siroče, da se u životu samo jedanput ispo¬ 
vijedao, da uopće nije ni primio svete pri¬ 
česti, a to zbog ljudskog obzira, da ne 
mora s mlađim dječacima ići na pouku za 
pričesnike. »No kad bi te netko posebno 
poučavao?«, reče prijazno 1 svećenik. »O; 
tada bih rado došao, samo kad me opet ne 
bi tjerali i grdili.« 

Don Bosko klekne, pomoli se dragoj 
Majci Božjoj za blagoslov i smjesta za¬ 
počne pouku. Siromašni se učenik nije više 
znao ni prekrižiti, pa ni moliti Očenaš. 
Ali je rado dolazio na pouku, i doskora 
doveo još nekoliko prijatelja. 

To što smo pripovijedali, dogodilo se 
8. prosinca 1841., i taj je dan kasnije Sv. 
Otac odredio kao dan osnutka oratorija. 1 ) 


i) Riječ oratorij znači zapravo mjesto molitve, 
a u Italiji se općenito upotrebljava za domove 
mladeži. 

U LUDNICU S DON BOSKOM 


Od dana u dan bijaše sve više Don Bo- 
skovih štićenika. Nedjeljom bi se okup¬ 
ljali oko njega, primali pouku iz vjero¬ 
nauka, slušali službu Božju, igrali se po 
miloj volji ili molili krunicu. Sve je to ora¬ 
torij provodio na kakvom slobodnom mje¬ 
stu ili livadi. U radne bi dane dječaci išli 
na posao ili u grad u školu. Doskora nara¬ 
ste broj mladića na 400, ali nemahu pravog 
doma, svagdje im otkazivahu iza kratka 
vremena. 

Izmučen od žalosti i brige svetac je po¬ 
sve propao u licu. Svak mu svjetovao, da 
prestane s djelom, komu nebo tako očito 
zakracuje blagoslov, i da raspusti dječake. 
No svi su hrabrili Don Boska i on se po¬ 
uzdano nadao, da će mu brzo doći pomoć 
s neba. Prijatelji ga naprotiv držali za 
ludu i zrela za ludnicu. Dva se svećenika 
latiše teške dužnosti da ga strpaju u bol¬ 
nicu. 

Dogovore se s ravnateljem zavoda, na¬ 
ruče kola i upute se k bolesnomu prijate¬ 
lju, da ga oprezno pozovu na šetnju. 

Don Boska nađu u radnoj sobi. Pri¬ 
jazno ga pozdrave i samilosno zapitaju za 
zdravlje, za njegov posao i brige. Svetac 
vidi njihovu nakanu, ali se drži bezazleno 
i pripovijeda o svojim budućim osnovama: 
o velikom domu s crkvom, školom, spa¬ 
vaonicama- radionicama, igralištima. Go¬ 
vori dapače o osnutku nekoga reda. Prija¬ 
telji se na njegove riječi sažalno smijese 
i pitaju ga, da li je već odlučio, kako ce se 
odijevati redovnici. »Da, naravno«, odgo¬ 
vori on malko vragoljasto, »ići će u ruka- 
vima košulja.« 

Sad više nije bilo sumnje, da je prija¬ 
telj lud, pa ga zamoliše, da se malo pro¬ 
veze s njima. Don Bosko uze štap i šešir 
i veselo pođe za njima do kola. Ali ne ce 
da uđe prvi, to pripada njima kao odlic- 
nijim od njega. Obadva gospodina uđu; 
svetac zatvori za njima vrata i zapovijedi 
kočijašu: »Naprijed, u ludnicu; tamo če¬ 
kaju gospodu.« Uzalud su zaključana go¬ 
spoda psovala i biješnjela, kočijaša nije 
boljela glava, ta bio je na to naučan. Pred 
zavodom ih dočekaju jaki čuvari i strpaju 
neštedice u osamljene ćelije, a da im nije 

ništa pomoglo njihovo protivljenje. Tu 
iza ključanice imahu gospoda kada raz¬ 
mišljati o neuspjeloj samaritanskoj službi. 

Napokon dođe gospodin upravitelj i 
oslobodi ih iz toga mučnog položaja. Je¬ 
su li se još koji put potrudili da zatvore si¬ 
romašnog luđaka?-Mislim, da su se 

kasnije i kako stidili, kad se blagoslov 
Božji očito pokazao na djelima Don Bo¬ 
ska, i da su ga od srca molili za oprošten je 
zbog nepravde, koju su mu nanijeli ne mi¬ 
sleći zlo. Nisu li pogrešku okajali i kakvim 
darom za siromašnu djecu? 

PRVI DOM ZA MLADEŽ 

Naš se svetac našao u velikoj neprilici. 
Kuda će sa svojim beskućnicima? Na ljud¬ 
sku pomoć nije mogao računati. Ali: »Kad 
je nužda najveća, Božja je pomoć naj¬ 
bliža.« 

Bijaše Cvjetnica. Don Bosko slušaše sa 
svojim dječacima u obližnjoj kapucinskoj 
crkvi svetu misu. Svi vruće moljahu, da 
im dragi Bog dade kakav dom. Poslije po¬ 
dne dođoše vesela djeca na livadu, da se 

igraju. I tu su livadu već zabranili svecu. 
Kod današnje igre nije Don Bosko mogao 
sudjelovati, bio je previše žalostan i za¬ 
brinut. Stojeći postrance upirao je oci u 
nebo i molio. 

Najednom se stvori pred njim mlad 
čovjek i reče mu, da susjed Franjo Pi- 
nardi iznajmljuje sušu. Don Bosko pođe 
tamo, sklopi ugovor, vrati se sav sretan 
svojoj dragoj djeci i poviče: »Radujte se 
dobili smo oratorij! Sad Ćemo imati crkvu, 
sakristiju, mjesta za igranje i skakanje. 
Već u nedjelju ćemo ići tamo.« 

Veselju mlade ćete nije bilo kraja. Sta¬ 
li su skakati, pjevati, plesati, pljeskati ru¬ 
kama, klicati, kako to već znadu vesdi ta¬ 
lijanski momčići. Kad se prva bura slegla, 
izmoliše krunicu s dubokom ^hvalnostn 
Smjesta se dadoše na posao da urede 
novi dom. Sam se Don Bosko Pohvata 
posla. Ta on se razumio u kojekakve 
natlijske poslove. Buduće 3« n edjelje bi a 
suša već pretvorena u kapelicu. g 
dana, baš na Uskrs, služila tu prva sveta 
misa. Dvije siromašne ćelije iza oltara 
žile su za sakristiju i spremište. 

ORATORIJ DOBIVA MAJKU 


Don Bosko sakupio dječake, priskrbio 
im dom, brinuo se za njih kao dobri otac. 
Ali djeca i mladi momci trebaju nesamo 
oca, već i milu, brižljivu majku. I za to se 
pobrinula providnost Božja. 

Godine 1846. svetac teško oboli i mo¬ 
raše drage dječake ostaviti na brizi surad¬ 
nicima, te se kod kuće oporavljati. Majka 
ga Margareta njegovala što je bolje mo¬ 
gla, a kad se opet vraćao u Turin, povede 
58-godišnju majku sa sobom. Bijaše to ve¬ 
lika žrtva, koju prinese sveticama slična 
majka ostavljajući sina Josipa, dragu sna¬ 
hu i zlatnu unučad, da bude majkom zapu¬ 
štenim turinskim dječacima. 

Putovali su pješke, a sva je njezina imo¬ 
vina bila u malom zavežljaju. Nije imala 
ni probite pare. Ganut tolikim siroma¬ 
štvom pokloni im neki svećenik džepnu 
uru, koju odmah prodadu, da namire po¬ 
trebne troškove. 

Stan nađoše u Pinardovoj kući: dvije 
sobe iza oratorija, svaka s krevetom, sto¬ 
lom i tri stolca. Ali ih dočeka mnogo glad- 

nih, odrpanih dječaka, koji svi bijahu 
spremni da rade i pomažu, gdjegod ih za¬ 
trebaju. 

Dobra majčica, koja je uvijek tražila 
samo siromaštvo, useli se u novi dona sa 
svetom radošću i počne raditi kao kakva 
mlada. Naprosi u zavičaju novca, hrane, 
odjeće, platna. Na hranu je čekalo mnogo 
gladnih usta. Odjeća zamijeni prnje dje¬ 
čaka, platno posluži za crkvu. Novcem 
najmiše novog prostora, jer je broj Don 
Boskovih učenika rastao. 

Zasadiše i baščicu. Kolika žalost za 
Margaretu, kad su se nestašni dječaci jed¬ 
nom kao divlji igrali rata i pogazili po¬ 
vrće, što ga je tako mučno gojila! Ljuto 
ranjena majka je htjela kući. Tada Don 
Bosko pokaže na zidu križ, i Margareta 
osta. A kad bi i inače buka mladeži sme¬ 
tala često starijoj gospođi, tješio bi je sin 
dobrostivo: »Majko, ta to su djeca.« 

Uostalom siromašni su dječaci bili dra¬ 
gi srcu majke Margarete. Sinu je nasto¬ 
jala pomoći i ohrabriti ga toplom i mu¬ 
drom riječi. Ipak je njezina glavna briga 
bila tjelesno dobro mladih ljudi. Oni bi 

Majka Margareta kuha 










stizavali podvečer iz svih dijelova Turina. 
Tada je oratorij bio ugodan, pun života. 
Đok su suradnici Don Boskovi na različi¬ 
tim mjestima poučavali mladež ili dok je 
ona veselo tumarala po livadi, vidimo maj¬ 
ku Margaretu, gdje kod ognjišta moleći 
miješa u loncu juhu, t. zv. minestru ili pri¬ 
ređuje palentu, jelo od kukuruznoga 
brašna. Don Bosko s kuhinjskom prega¬ 
čom cijepa drva, čisti povrće, guli krum¬ 
pir, a ujedno oštrim, ali blagim pogledom 
bdije nad igrom mladeži i nad zborom 
trubi jača. 

Kad se svrši pouka, dolazi obilna ve¬ 
čera. Mali gladuši posjedaju vani na le¬ 
dini, na stubama i stepenicama, na hrpa¬ 
ma drva i krijepe se kruhom, juhom, ka¬ 
šom, ukratko svim, što im je pripravila, 
ljubav majke i sina. 

RAZOČARANJE 

Naš je svetac sakupljao učenike u po¬ 
četku samo po nedjeljama i blagdanima, a 
kasnije i po radnim danima navečer. Tada 
je s bolju upoznao, da mnogi dječaci ne- 

maju nikakva prenoćišta, ili da su kod ku- 
i će u velikoj opasnosti. Kad bi te siromahe 
mogao zadržati i preko noći! Ali kako? - 
Ipak se odvaži, kupi slame, plahta i pokri¬ 
vača. Sad je mogao da pokuša kod prve 
zgode. 

U tra y n iu 1847. nađe na cesti oko dva¬ 
deset uličnjaka. Oni ga zamole čašu vina. 
Don Bosko ode s njima u gostionicu i na¬ 
ruči im nekoliko boca vina. »Tako, a sada 
kao dobri mladići idite kući«, reče svetac 
nakon nekog vremena, »u nedjelju vas če¬ 
kam u oratoriju.« »Ja nemam kuće.« »Ni 
ja, ni ja«, povika nekoliko glasova jedan 
za drugim. Don Bosko osjeti, kako su ve¬ 
likoj opasnosti izloženi ovi beskućnici. 
»Ko ima kuću, nek ide kući, drugi će poći 
sa mnom«, odluči dobri svećenik. 

Majka se Margareta već uznemirila 
zbog sina. Kako ga dugo nema! Napokon 
eto ti ga sa svojim mladim prijateljima. 
Bilo ih je dvanaest. Trebalo se brže bolje 
pobrinuti za večeru. O večernjoj molitvi 
nisu mladići imali ni pojma. Svetac je mo¬ 
lio pred njima, dao svakom plahtu i po¬ 
krivač, odveo ih na sienik i zaželio im uz 

nekoliko opomena: »Laku noć«, sav sre 
tan, što je eto udario temelj prvom go 
stinjcu. 

Drugo jutro htjede svoje drage pitom 
ce probuditi i poslati na posao, ali jao 
lupeži odmaglili i odnijeli plahte i pokri 
vače. 

NAPOKON ZAVOD 

Često je još pokušao otvoriti preno¬ 
ćište. Ali na žalost uvijek isto razočara¬ 
nje! No napokon neumorna ljubav sveče- 
va bi okrunjena uspjehom. 

U svibnju iste godine javi se Don Bo- 
sku neki petnaestgodišnji beskućnik i za¬ 
moli kruha i prenoćište. Bijaše sav proki- 
sao i iscrpljen. Nahrane ga i prostru mu 
ležaj u kuhinji na slamnjači samog Don 
Boska. Gospođa Margareta, koju je šteta 
naučila pameti, uzme lonac s jelom u svo- | 

ju sobu i izrekne gostu govor o poštenju. » 

Dobri se mladić vraćao svaku večer. | 

Doskora dovede i jednog prijatelja, broj 
se onih, koji su tražili konačište, brzo po¬ 
veća. Don Bosko najmi sobu, i potkraj 
godine već imaše četrdeset gostiju. 

Djelo se Don Boskovo veličanstveno 
razvijalo sve do sadanjih dana. Mali nam 
okvir ove knjižice na žalost ne dopušta, 
da govorimo o još većoj budućnosti, koju 
mu je Bog obećao. 

Majka Margareta djelovaše najnese- 
bičnije deset godina kao suradnica svoga 
sina, dok nije u studenom 1857. ušla u za¬ 
služeni nebeski mir. Kako je siromašno 
živjela, tako je siromašno umrla — kao 
svetica. Iza nje je ostala samo jedna jedi¬ 
la haljina. 

SVEČANOST KAŽNJENIKA 

U godini 1855. držao je Don Bosko du¬ 
hovne vježbe u uzama u Turinu. Bilo je 
tu trista mladih kažnjenika. Zalutale ovči¬ 
ce slušahu oduševljeno propovijedi naše¬ 
ga sveca, koji im govoraše o grijehu, sudu, 
paklu, ali i o nepromjenljivom Božjem mi¬ 
losrđu, i koji im reče ove utješne riječi: 
»Anđeli se u nebu više raduju nad jednim 
grešnikom, koji čini pokoru, negoli nad de¬ 
vedeset i devet pravednika.« 

Kad su svršili dani sabranosti, izmoli 

Don Bosko u ministra Rataci-ja, uvjere¬ 
nog slobodnog zidara, za obraćenike do¬ 
puštenje, da pođu na izlet. Naumio je da 
bez čuvara, bez pratnje pođe s tri stotine 
kažnjenika u gore i da ih sve opet dovede 
natrag u zatvor. Ministar to dopusti sigur¬ 
no više iz radoznalosti, jer je bio uvjeren, 
da pothvat ne će uspjeti. Mladi ljudi uži¬ 
vahu dan slobode, u ugodnoj zabavi zabo- 
raviše svoju tešku sudbinu. Navečer po¬ 
sade svoga izmorenog vođu na magarca, 
koji je uzbrdo nosio vreće s hranom, i u 
slavlju ga dovedu u grad. A sami se svi do 
jednoga dadu opet zaključati u ćelije, da 
strpljivo dalje podnose kaznu. 

KAKO JE DON BOSKO BIO PONIZAN 

Nebo je blagoslovilo Don Boskov 
rad i dovelo mu mnogo učenika. Pomalo 
je tako narastao, da se Don Bosku bilo 
pobrinuti za pomoćnike. Nebeska mu pro¬ 
vidnost i to posla. Njegova najveća želja, 
da osnuje družbu za svoje djelo, mogla se 
sve više ostvarivati. S pažnjom i svetim 
žarom dao se na to, da za družbu izradi 
pravila, koja bi odgovarala svrsi. 

Kad ih je svršio, pođe u Rim, da mu ih 
Sveti Otac odobri. Za vrijeme boravka u 
vječnom gradu držao je po želji Pijo IX. 
duhovne vježbe kažnjenicama — opet kao 
uvijek sa sjajnim uspjehom. Obradovan 
tim htjede ga Pijo IX. učiniti svojim taj¬ 
nim komornikom. Kao takvom valjalo bi 
mu govoriti »monsinjor«. Znate, kako 
ljudi drže do visokih naslova. Teže za 
njima, vesele im se. Ali naš ponizni Don 
Bosko čedno odbije odlikovanje. Ta on se 
bojao, da naslov ne bude na štetu povjer¬ 
ljivomu drugovanju s njegovim dragim, 
siromašnim dječacima. »Ah, Vaša Sveto¬ 
sti, odvrati on, »moji bi me sinovi jedva 
prepoznali, oni se ne bi usudili da me 
potežu za rukav sad amo, sad tamo, kad 
bi mi morali ovako govoriti, a ja se više 
ne bih usudio, da se prikazujem kao pro¬ 
sjak za svoj oratorij. Sveti Oče, bolje je, 
da ja ostanem siromašni Don Bosko.« 

Ne vidimo li u tom duboku svečevu 
poniznost? To nam nije na čudo. Ta vi¬ 
djeli smo već prije, kako je iz poniznosti 
»postao djetetom, da, slugom djece.« Vi¬ 
djeli smo, gdje za svoje ljubimce vrši 

kućne i zanatlijske poslove. Da, ponizio se 
* do mnogih drugih poslova u skrbi za 
dječake. Krpio im je odijela i košulje, re¬ 
zao kosu i njegovao ih, kad su bili bolesni. 
Bilo mu je osobito veselje zabavljati se 
s malim obješenjacima, i ništa ga nije sme¬ 
talo, da ga odrpani dječaci prate ulicom. 

Nije li nam baš zbog ove poniznosti 
svetac tako velik i mio? Isporedi ~š tim 
svoje misli, svoj rad! 

DRŽAVA MU PRETRAŽUJE STAN 

Bilo je to godine 1860., kad je u Italiji 
vladalo neprijateljstvo prema Svetom Ocu 
i katoličkoj Crkvi. Država je progonila bi¬ 
skupe i svećenike, dopisivanje s Rimom 
bilo zabranjeno. Don Bosku je ipak uspje¬ 
lo, da se mogao dopisivati sa Svetim 
Ocem. Pisma, što ih je od njega primao, 
čuvaše kao dragocjeno blago i ne sluteći, 
da bi ih jedanput mogli tražiti u njegovu 
stanu. 

U snu vidje, kako državni činovnici 
praše njegove spise, a on nema kad spre¬ 
miti svoje stvari na sigurno mjesto. Neki 

mu dobro misleći činovnik prigovara: 
»Kako ste mogli biti tako neoprezni i dr¬ 
žati ova pisma tu u ladici? Trebali ste ih 
sakriti, pa biste poštedjeli Svetoga Oca od 
mnogih neugodnosti.« Don Bosko se pro¬ 
budi, sve dobro spremi, a nekoliko dana 
izatoga eto pretrage. 

»Došli smo, da vidimo, nemate li u kući 
kakvih sumnjivih spisa.« 

»Ne ću da budem prevaren, pokažite 
mi najprije državnu iskaznicu.« 

»Zar nas želite primorati da upotrebi- 
mo silu?« 

»Vi ćete se i kako paziti da upotrebite 
silu; to bi bila povreda kućnoga prava, 
zbog čega bih mogao dići tužbu.« 

Gospoda ne ponesoše policijske iskaz¬ 
nice, jer mišljahu, da će moći prestrašiti 
siromašnog svećenika. Morahu se dakle 
potruditi, da dođu do nje. Tek onda po¬ 
vede on komesare u sobu, gdje je morao 
dopustiti, da mu nemilo pretraže džepove. 
Zatim pregledavahu svaki komadić u ko¬ 
šari za papir. Don Bosko napomene do- 

brotudno se šaleći: »Žalim, što gospodin, 
•»oji je postigao i doktorski naslov, mora 
kop.- ti po smeću.« 

Kad su ga zapitali, kamo je spremio 
pisma ,koja traže, odgovori: »Ako me ne 
držite za mlada i luda, možete se domisliti, 
da ne ću držati ovdje u kući spise, koji bi 
zanimali državnog odvjetnika.« No pre¬ 
tražuje se i dalje, a Don Bosko, komu je 
to sve dosadno, poene pisati pisma čitajući 
jedno za drugim, i gospoda dolaze do 
spoznan ja: »Ako to bude i dalje tako išlo, 
tad ćemo samo čitati pisma. Neka to čini 
samo jedan.« 

Kuća se i dalje pretražuje. Namjere se 
n a tajni pretinac. Don Bosko ih moli: 
»Molim, to su tajne, ne bih htio da dođn 
u tuđe ruke.« Njihova radoznalost poraste. 
~~ »Nema tajna za istražnu komisiju.« — 
»Pa u ime Božje, evo ključa.« — A što se 
~ Cijelo čudo neisplaćenih računa. 
Gospoda da pobjesne. — Don Bosko se 
vragoljatso smiješio: »A sada budite i tako 
đoun pa isplatite koji od ovih.« 

Pošto su isprašili i prašne sveske u bi¬ 
blioteci, zahvali im Don Bosko, što su mu 

očistili knjige i podvori žednu gospodu ča¬ 
šom vina. 

Po želji Don Boskovoj dadoše pismenu 
izjavu, da se kod pretraživanja kuće nije 
našlo ništa, što bi moglo zanimati držav¬ 
noga odvjetnika. 

DON BOSKO ČUDOTVORAC 

Don Boskovo se djelo ne bi nikako 
moglo tako razviti, da ga nije neobično 
blagoslovio Bog. To se pokazalo na po¬ 
četku njegovih zavoda i poduzeća, kao i 
kod daljeg razvitka. Tu je takav uspjeh, 
kakva možda do danas još nije vidio svi¬ 
jet. Zaista je nastalo čudo iz onog malog 
sjemena, koje je na dan Bezgrešnog Za¬ 
čeća bilo posijano u zemlju. Zar da se po 
tom čudimo, ako su se oko njegove lično¬ 
sti spleli i drugi čudnovati događaji. Da, 
susrećemo ih na svakom koraku, i kad se 
radi o svakidašnjim potrebama, i kad tre¬ 
ba liječiti bolesne na tijelu i duši. 

Čujte sada, kako je čudesno umnožio 
kruh. 

Petnaestgodišnji učenik Franjo Dal- 
maco hoće da ode iz oratorija; nije zado¬ 
voljan s hranom i načinom života. Dolazi 
njegova majka, da ga odvede. Dok Don 
Bosko s njom razgovara, javi dječak, koji 
je uvijek dijelio pecivo: »Danas nema za- 
jutarka, nestalo je kruha.« Svetac zapo¬ 
vjedi: »Onda idi pekaru i donesi štogod « 
»Pekar više ne daje, dok se ne isplati ra- 
^ ~ >>0n( ? a donesi sve, štogod ima u 
Kuhinji i smočnici.« Donesu kruh, ali ga je 
malo, vrlo malo: neko petnaest do dvade¬ 
set komadića. Stave ga u košaru, i pun 
vjere i pouzdanja počne naš svetac dije¬ 
liti. Onaj nezadovoljni mladić promatra 
s povišeg mjesta, kako svaki od četiri sto¬ 
tine ukućana dobiva svoj dio i ljubi zato 
čudotvorca u ruku. Kada su svi otišli, po¬ 
gleda promatrač radoznalo u košaru a u 

" J °; komada kruha, kao prije 

diobe. Mladić, koji je upravo htio da po¬ 
bjegne, ostade vjeran čudotvorcu i posta¬ 
de gorljivi svećenik oratorija. 

Slično je Don Bosko nahranio jedanput 
na Sve svete šest stotina dječaka pečenim 
kestenjem, omiljelim jelom Talijana. 

Što je Don Bosko mogao onda, činit će 
i danas. Zato ćemo ga marljivo zazivati da 
nam da kruh svagdanji, kad nam na vra¬ 
tima pokuca bijeda. 

I u drugim je zgodama proslavio Bog 
čudesima već u ovom životu svoga vjer¬ 
nog prijatelja. Molitvom je uništio gusje¬ 
nice, koje su nanosile veliku štetu, isprosio 
kišu, rastjerao nevrijeme, liječio bolesti, 
dapače nekog mrtvog mladića oživio i 
uzdržao u životu tako dugo, dok nije rekao 
još jedan smrtni grijeh i pokajao se. Ve¬ 
liku pozornost pobuđuju čudesni sni, od 
kojih su se već mnogi čudno ispunili. 

SIVI ČUVAR 

Kad kakav osobiti prijatelj Božji vrši 
velika djela u čast Svevišnjega, kao što vi¬ 
dimo kod Don Boska, tad pakao ulaže sve 
svoje znanje, da spriječi uspjeh. Na sva¬ 
kom mu koraku prijeti opasnost. Ali s dru¬ 
ge ga strane opet osobito čuva Bog. 

Oko godine 1848. bila je mržnja bez¬ 
božnika i pakla na vrhuncu. Htjeli su sve- 

ca ubiti, i samo su tražili pravu zgodu. No 
dragi mu Bog pošalje čuvara, koji se uvi¬ 
jek našao, kad je Don Bosku prijetila 
opasnost. 

Jedne večeri stajao Sivko — veliki pas 
— na putu kao da čeka nekoga. Kad je 
Don Bosko došao do njega, pas mu se pri¬ 
druži, doprati ga do kuće i iščezne. Od¬ 
sada je dolazio svaku večer, kad je svetac 
imao pohoditi kojega siromaha ili bo¬ 
lesnika. 

Nekoga dana, kad je naš svetac još 
kasno navečer htio da nekomu podijeli 
svete sakramente, imala je majka Marga¬ 
reta zle slutnje. Moli zato sina, da ostane 
kod kuće, ali ga ne može zadržati. Kadli 
na pragu leži Sivko i ne da se otjerati. 

»Dođi, druže«, reče Don Bosko. Ali 
životinja trese glavom i diže šiljaste uši 
kao da hoće reći odlučno »ne«. Majka reče: 
»Nanjušio opasnost«. Don Bosko ostaje, 
a doskora se čuje, da su tri lupeža u obliž¬ 
njem grmlju vrebala na njegov život. 

Kad je Don Bosko opet jedanput nekud 
išao, zaprijeti mu opasnost sprijeda i s le- 

đa. Toliko što ne padoše udarci. Uto se 
stvori pred lopovima Sivko, stane lajati i 
zavijati, i utjera im takav strah u kosti, 
da su brzo pobjegli. 

Prošlo je vremena a da nije Don Bosko 
više vidio Sivka. Tada — bilo je to u je¬ 
sen 1864. — izgubi u tami pravi put. »Ah, 
da je bar Sivko ovdje«, uzdahnu. U isti 
čas začuje neko dahtanje i soptanje, i nje¬ 
gov sivi prijatelj stajaše pred njim kao da 
ga što pita. »Pokaži mi put«. Odmah pa¬ 
metni pas stade trčati naprijed i činiti, što 
mu je zapovjeđeno. Sivko nije nikad pri¬ 
mao hrane; kad bi izvršio zadaću, nestalo 
bi ga. 

BLAŽENI PUT U DOMOVINU 

Približavaše se u dan, u koji je Bog 
htio svoga vjernog slugu nagraditi za gor¬ 
ljivi rad. U posljednjim godinama često 
bi ga spopadala slabost. Sedamdesetgo- 
dišnji starac morao se voziti u kolicima. 
Mišljaše, da više ne će dočekati Božić 
1887. Ipak ga je čekalo još nekoliko sed¬ 
mica patnje. Potkraj siječnja pokazaše se 

glasnici smrti. Rekao je ukućanima: »Mo¬ 
lite se za me!« Zadnje mu riječi bijahu: 
»Majko, majko! Isuse, otvori mi vrata 
raja.« 

31. siječnja 1888. izdahnuo je svoju 
lijepu dušu. — Njegov nasljednik Don 
Rua izjavi sakupljenoj obitelji: »Naš otac 
postade nam sada zaštitnikom u nebu. 
Slušat ćemo što nam je preporučivao i po¬ 
ći za njegovim primjerom.« 

23. srpnja 1907. proglasio je Pijo X. 
Don Boska časnim, a poslije, godine 1929., 
priznade mu Pijo XI. čast oltara, a... 
1934. proglasi ga svetim. Bog je i poslije 
smrti mnogobrojnim čudesima proslavio 
svoga vjernog slugu. 

SVRŠETAK 

Don Bosko je nebrojeno mnogo duša 
dobio za Krista i pomogao im, da budu 
sve bolji i pobožniji. Zar to niste čitali u 
ovoj knjižici? Ta već je u ranoj mladosti 
učio svoje drugove i odvraćao ih od zla. 
Ne bi li ti mogao slično raditi? 

Ljubav ga je učinila domišljatim, pa je 
znao naći sredstvo, kako da mladež odu¬ 
ševi za Boga. 

»Moću da postanes moj osobiti prija¬ 
telj.« Tako bi katkad šaljivo govorio Don 
Bosko, kad bi ga susreo koji đak u hodni¬ 
ku. »Znaš li ti, što to znači biti Don Bo- 
skov prijatelj? — Moraš me pomagati.« 
»U čemu?« »Samo u jednom, naime da 
spasimo tvoju dušu, drugo nije tako 
važno.« 

Kad bi se desila prilika — a on bi 
uvijek našao pravi čas — šapnuo bi pitom- 
cima u uho kakvu rečenicu, koja bi baš 
njima pristajala, i to bi uvijek veoma dje¬ 
lovalo. 

»Zar ti ne bi mogao prikazati Majci 
Božjoj koji cvijetak i učiti malo bolje 
svoje zadaće? — Isus te u crkvi čeka, da 
ga malo pohodiš. — Kani se loše navike, 
da druge udaraš. — Jesi li se dobro ispo¬ 
vjedio? — Zašto više ne ideš tako često 
k svetoj pričesti? — Ah, oni drugovi! — 
Budi hrabar, zazovi Mariju, ona će ti po¬ 
moći.« 

Pristaje li koja od ovih riječi i tebi? 

— U svakom će slučaju Don Bosko, 
koji sja u nebeskoj slavi, pogledati s oso¬ 
bitom ljubavi i na tebe, ako i ti budeš po¬ 
magao svojim roditeljima i odgojiteljima, 
da pobožnošću i poslušnošću spasiš svoju 
dušu. 


Prevela s njemačkoga Zdenka Žanko 


31 






SADRŽAJ 


Uvod ..3 

Don Bosko dobiva prvog učenika . . 5 

U ludnicu s Don Boskom.7 

Prvi dom za mladež.9 

Oratorij dobiva majku.11 

Razočaranje.14 

Napokon zavod . 16 

Svečanost kažnjenika.17 

Kako je Don Bosko bio ponizan . . 18 

Država mu pretražuje stan .... 20 

Don Bosko čudotvorac.23 

Sivi čuvar.25 

Blaženi put u domovinu.28 

Svršetak . 29 


32 



































